Каментаваць гэтую сітуацыю ўзялася намеснік старшыні райвыканкама А.Кірянава. З яе слоў стала зразумела, што гэтая праблема неаднойчы выносілася на абмеркаванне Гродзенскага аблвыканкама, аднак якіх-кольвек станоўчых вынікаў не дачакаліся. Наогул А.Кірянава лічыць, што паколькі калгасы і саўгасы самастойна не здольныя сёння вырашыць такія праблемы, то за іх павінны ўзяцца на дзяржаўным узроўні. Праўда, райвыканкамаўскі чыноўнік, відаць, разважае толькі катэгорыямі раённага масштаба, не заўважаючы, што дзяржава ў цэлым такая ж бедная, як і Мастоўскі раён.